
Volatilitással súlyozott momentum portfóliók az árupiacokon

A momentum stratégiák jól teljesítenek a különböző eszközosztályokban, azonban a momentum kereskedési stratégia kiemelkedő teljesítménye időszakos hozamzuhanásokkal jár, amelyek eltörlik a felhalmozott nyereséget. A témával kapcsolatos korábbi munkák alapján három volatilitással súlyozott stratégiát hasonlítok össze az amerikai határidős árupiacon, nevezetesen az állandó volatilitással súlyozott, a dinamikus volatilitással súlyozott és az általam továbbfejlesztett dinamikus volatilitással skálázott momentum stratégiákat. A súlyozások javítják a portfóliók hozamát, és csökkentik a hozameloszlás ferdeségét is. Mélyebb vizsgálatok feltárják, hogy az időszakos összeomlások jellemzői eltérnek a részvénypiacokon tapasztalt hasonló jelenségtől. Az árupiacokon a krachok általában gyakrabban fordulnak elő, de abszolút értékben kisebbek, ezért a kockázatkezelés portfóliókba való beépítése hosszabb időtávon jobb eredményt hozhat.



